LAOAG CITY – Pagkakaribusoan dagiti umili idiay Barangay Mabusag Norte, Badoc, Ilocos Norte ti maysa a karnero gapu iti naidumduma a langa na.
Naamoan a ti nasao a karnero ket addaan laeng ti maysa a mata ngem dua ti eyeballs na a naipatengnga ti muging na.
Segun ken ni Dr. Loida Valenzuela, Provincial Veterinarian ti Ilocos Norte, ti nasao a karnero ket saan a nag-mature ti muscle na isut gapu na a kastoy ti nagbanagan na.
Inbatad ni Valenzuela a dakkel ti posibilidad nga agbiag ti karnero nupay adda posibilidad nga agbalin nga abnormal ti panagkita na.
Innayon na a mabalin a saan a napintas ti kondisyon ti ina ti karnero idi sikog na pay laeng daytoy isut gapu na a saan nabukel a naimbag ken abnormal a naipasngay ti karnero a resulta ti maawagan ti cyclopia.
ilo_Latn ilo_Latn ilo_Latn ilo_Latn ilo_Latn